# data[].attributes.body
1. Adakah kamu menggunakan teknologi secara meluas seperti individu yang dipaparkan dalam video tersebut? Jelaskan.

2. Adakah penggunaan teknologi mendatangkan keburukan?

3. Hanya golongan muda yang dapat mengikuti perkembangan teknologi. Beri komen kamu.

# data[].attributes.body
1. Adakah kamu berminat untuk memperoleh kemahiran seperti yang ditayangkan dalam video tersebut? Mengapa?

2. Pada pendapat kamu, patutkan kita mengajarkan kemahiran teknikal kepada para pelajar di sekolah? Mengapa?

3. Kebanyakan pelajar lebih gemar melanjutkan pelajaran ke maktab rendah daripada memperoleh kemahiran di politeknik atau institut pendidikan teknikal (ITE). Berikan komen kamu.

# data[].attributes.body
1. Jika diberi peluang, mahukan kamu berkunjung ke kawsan seperti yang ditayangkan dalam video tersebut? Mengapa?

2. Sarankan beberapa cara untuk menjadikan kawasan seperti ini lebih bersemangat.

3. Kawasan lama yang dipulihara menghambat kemajuan Singapura. Beri komen kamu.

# data[].attributes.body
1. Adakah kamu tahu akan seseorang yg dikaitkan dengan perbuatan buli siber seperti yang ditayangkan dalam video tersebut? Jelaskan.

2. Apakah yang boleh dilakukan oleh pihak sekolah untuk mengekang perbuatan buli siber di sekolah?

3. Media soisal ada baik dan buruknya. Berikan komen kamu.

# data[].attributes.body
1. Apakah yang kamu lakukan sekiranya kamu melihat seseorang yang mahu bermain dengan sampan kertas di tepi sungai seperti budak lelaki dalam video tersebut? Mengapa?

2. Mengapakah kita harus menjaga kebersihan sungai?

3.Usaha Singapura menjaga kebersihan sungai sudah mencukupi. Berikan komen kamu.

# data[].attributes.body
1. Apakah perasaan kamu sekiranya kamu merupakan ahli keluarga warga emas dalam video tersebut? Mengapa?

2. Bagaimanakah lebih banyak sokongan dapat diberikan kepada golongan dewasa yang bekerja dan mempunyai ibu bapa yang memerlukan penjagaan?

3. Kasih sayang kunci kebahagiaan rumah tangga. Berikan komen kamu.

# data[].attributes.body
1. Apakah perasaan kamu sekiranya kamu salah seorang pemain dalam video tersebut?

2. Bagaimanakah sekolah boleh mempromosikan sukan berkumpulan?

3. Atlet Singapura mempunyai kaliber untuk bertanding dalam sukan di peringkat antarabangsa. Berikan komen kamu.

# data[].attributes.body
1. Mahukah kamu bekerja secara sambilan semasa cuti sekolah seperti remaja dalam video tersebut? Mengapa?

2. Bagaimanakah pekerjaan sedemikian dapat memberikan kelebihan kepada remaja apabila mereka memasuki alam pekerjaan?

3. Bekerja sambilan semasa cuti sekolah boleh menjejaskan minat terhadap pelajaran. Berikan komen kamu.

# data[].attributes.body
1. Mahukah kamu menjadi suri teladan seperti individu-individu yang diketengahkan dalam video tersebut? Jelaskan.

2. Siapakah dalam kalangan kawan-kawan kamu yang boleh dianggap sebagai suri teladan? Mengapa?

3. Ibu bapa ialah suri teladan yang terbaik untuk anak-anak. Berikan komen kamu.

# data[].attributes.body
1. Apakah yang akan kamu lakukan sekiranya kamu melihat seseorang merosakkan harta benda awam seprti yang ditayangkan dalam video ini?

2. Bagaimanakah kita boleh menyedarkan orang ramai tentang pentingnya menjaga harta benda awam?

3. Vandalisme merupakan satu cara yang membolehkan orang ramai melahirkan kreativiti mereka. Berikan komen kamu.

# data[].attributes.body
Keyakinan diri dan kematangan fikiran adalah antara ciri-ciri keperibadian diri yang amat diperlukan oleh seseorang pelajar. Ciri-ciri ini menjadi tunggak kecemerlangan dan penentu masa hadapan pelajar tersebut. Sememangnya, pendidikan abad ke-21 memerlukan para pelajar untuk berfikiran kritis dan berdaya cipta untuk memenuhi keperluan tenaga kerja yang berkemahiran. Pembentukan keperibadian ini tidak berlaku dengan sekelip mata, sebaliknya memerlukan masa dan bimbingan daripada pihak sekolah.
Kegiatan kokurikulum di sekolah menengah merupakan antara kegiatan yang mampu memupuk keperibadian para pelajar. Melalui kelab dan persatuan, mereka dilatih untuk memegang jawatan penting dan bertanggungjawab untuk melaksanakan aktiviti yang dirancang. Melalui kumpulan berpakaian seragam pula, mereka didedahkan kepada banyak perkara yang menyentuh soal disiplin. Kepekaan terhadap masa dan keprihatinan terhadap rakan-rakan adalah antara nilai-nilai murni yang diterapkan dalam setiap aktiviti.
Selain itu, corak pembelajaran di institusi pengajian tinggi amat berbeza daripada sekolah menengah. Justeru, pengurusan masa yang baik dan kemahiran pembelajaran kendiri merupakan amalan yang perlu diterapkan dalam diri pelajar sekolah menengah untuk memastikan mereka mencapai kecemerlangan di peringkat yang lebih tinggi.

# data[].attributes.body
1. Adakah kamu suka akan aktiviti-aktiviti yang ditayangkan dalam video tadi? Mengapa?

2. Bagaimanakah pihak sekolah dapat menggalakkan lebih ramai agar pelajar mengambil
bahagian dalam aktiviti sedemikian?
3. Sesetengah orang berpendapat bahawa aktiviti kokurikulum harus dikurangkan agar para pelajar dapat meluangkan lebih banyak masa untuk belajar. Berikan komen kamu.

# data[].attributes.body
Pokok inai merupakan tumbuhan renek yang mempunyai ranting dan daun yang banyak. Daun inai muda berwarna hijau terang dan berubah menjadi hijau gelap berbintik-bintik hitam setelah matang. Bintik hitam itu dikatakan dapat menentukan tahap kemerahan sewaktu inai disapukan pada kuku atau bahagian tubuh yang lain.
Daun inai yang biasanya digunakan secara meluas sewaktu musim perkahwinan dipercayai mempunyai khasiat perubatan yang tidak diketahui ramai.
Misalnya, meminum air rebusan daun inai dapat mengubati sakit perut. Selain itu, luka dan tempat pembedahan cepat sembuh jika seseorang memakan tujuh helai daun inai pada waktu pagi dan tujuh helai pada waktu petang selama beberapa hari.
Bahagian pokok inai yang lain juga dipercayai banyak kegunaannya. Air akar inai yang disapukan pada bisul dapat mempercepat proses penyembuhan. Kulit pokok inai pula dapat merawat penyakit jaundis manakala bunga pokok inai dipercayai dapat merawat sakit kepala yang disebabkan oleh cuaca panas. Caranya adalah dengan membubuh bunga inai yang telah dicampurkan dengan cuka pada sekeliling kepala.
Sememangnya, pokok inai banyak kegunaannya.

# data[].attributes.headline
Bahan bercetak dan tidak bercetak (2016)

# data[].attributes.subject
Bahan bercetak dan tidak bercetak (2016)

# data[].attributes.body
1. Berdasarkan video yang kamu tonton tadi, adakah perbuatan membaca bahan bercetak amat menyusahkan? Mengapa?

2. Pada pendapat kamu, haruskah ibu bapa menggalakkan anak-anak membaca buku-buku elektronik atau bahan-bahan elektronik? Mengapa?

3. Bahan bercetak masih relevan dalam konteks hari ini. Berikan komen kamu.

# data[].attributes.body
1. Apakah perasaan kamu jika kamu salah seorang peserta aktiviti dalam video ini? Mengapa?

2. Bagaimanakah kita dapat menjadikan sukan lasak selamat untuk para peserta?

3. Semakin ramai remaja lebih gemar mengambil bahagian dalam sukan lasak berbanding dengan sukan seperti bola sepak, bola keranjang atau sukan renang. Berikan komen kamu.

# data[].attributes.body
1. Apakah yang akan kamu lakukan sekiranya kamu melihat seseorang yang tidak mengamalkan langkah-langkah keselamatan seperti yang ditayangkan dalam video ini? Mengapa?

2. Bagaimanakah kita dapat memastikan bahawa keadaan persekitaran selamat untuk semua golongan usia?

3. Tindakan harus diambil terhadap individu yangtidak mematuhi langkah-langkah keselamatan. Bersetujukah kamu? Mengapa?

# data[].attributes.body
Selain limau Mandarin yang menjadi salah satu simbol utama Tahun Baharu Cina, terdapat pelbagai jenis limau lain yang mungkin pernah kita lihat. Antara jenis limau yang dimaksudkan ini ialah limau kasturi, limau nipis dan limau purut.
Setiap jenis limau mempunyai kegunaan dan khasiat yang tersendiri. Contohnya, jus limau
kasturi dikatakan dapat menambah keenakan masakan dan minuman sementara limau nipis dipercayai dapat menghilangkan kedutan pada wajah seseorang. Daun limau purut pula sering digunakan dalam kehidupan harian.
Daun limau purut sering menjadi pilihan untuk dijadikan ramuan dan perisa makanan. Daun ini turut digunakan untuk menaikkan aroma hidangan yang disediakan. Sari daun limau purut dipercayai boleh mencegah barah, mengurangkan tekanan darah tinggi dan melancarkan perjalanan darah serta mengandungi sifat antipertumbuhan kuman. Selain itu, gigi dan gusi seseorang dikatakan boleh menjadi lebih sihat sekiranya digosok dengan daun limau purut. Sari daun limau purut juga boleh digunakan sebagai peluntur untuk menghilangkan tanda pada pakaian. Di samping itu, sari ini turut digunakan dalam bahan kecantikan dan berupaya membuat seseorang kelihatan sentiasa muda.

# data[].attributes.body
1. Jika kamu diberi peluang untuk mempelajari lebih banyak perkara tentang budaya masyarakat lain seperti yang ditayangkan dalam video tadi, yang mana satukah yang akan kamu pilih? Mengapa?

2. Bagaimanakah pihak sekolah dapat menggalakkan para pelajar untuk mempelajari tentang budaya masyarakat lain?

3. Kini, usaha mengekalkan keunikan ciri pelbagai budaya Singapura menjadi semakin sukar. Berikan komen kamu.

# data[].attributes.body
Alam ini penuh dengan nyanyian haiwan. Malangnya, tidak semua nyanyian ini dapat kita dengar. Hal ini kerana kita mempunyai keupayaan mendengar yang
terbatas berbanding dengan kebanyakan haiwan. Haiwan mempunyai telinga yang lebih
peka terhadap bunyi-bunyian yang tidak mampu kita dengar. Misalnya, kelawar mempunyai telinga yang sangat peka. Walaupun berada di dalam gua yang gelap, haiwan tersebut mampu terbang dan mengelak halangan, mencari makanan dan tempat bertenggek. Bunyi yang dipantulkan ketika kelawar itu terbang menyusup di dalam gua
membantu haiwan tersebut agar tidak melanggar dinding gua.
Bagi haiwan laut seperti ikan paus, bunyi digunakan untuk mendapatkan maklumat tentang kawasan sekitarnya serta berkomunikasi sesama sendiri. Terdapat spesies haiwan dasar laut yang sebenarnya buta. Deria lihat dan bau tidak berapa
berguna di dasar laut yang gelap-gelita kerana sifat air yang melarutkan bau dan menyerap cahaya. Lagipun, bunyi bergerak lebih pantas dalam air berbanding dengan udara.
Selain menggunakan irama nyanyian untuk berkomunikasi, haiwan juga menggunakan bunyi-bunyian untuk mengukur jarak, menjaga keselamatan diri dan mengawal pergerakan mereka.

# data[].attributes.body
1. Adakah kamu melakukan senaman seperti yang ditayangkan dalam video tadi? Mengapa?

2. Bagaimanakah pihak sekolah dapat mempromosikan gaya hidup sihat kepada para pelajar?

3. Menjalani gaya hidup sihat dalam masyarakat serba pantas amat mencabar. Berikan komen kamu.

# data[].attributes.body
1. Adakah kamu selalu mempertimbangkan perbelanjaan sebelum kamu membeli sesuatu barangan seperti yang ditayangkan dalam video ini? Mengapa?

2. Bagaimanakah pihak sekolah dapat membantu para pelajar memupuk tabiat berbelanja
secara bijak?

3. Secara umum, remaja masa kini kurang berjimat cermat berbanding dengan generasi yang lebih tua. Berikan komen kamu.

# data[].attributes.body
1. Adakah kamu berminat untuk menceburi salah satu bidang seperti yang ditayangkan dalam video ini? Mengapa?

2. Bagaimanakah pihak sekolah boleh memaksimumkan potensi pelajar dalam bidang yang diminati oleh mereka? Jelaskan.

3. Untuk mencapai kejayaan, seseorang harus menceburi bidang yang diminati. Berikan komen kamu.

# data[].attributes.body
Pada tahun 1926, satu penemuan bersejarah telah berlaku di puncak Fort Canning Hill di Singapura. Sekumpulan pekerja binaan menemui beberapa perhiasan emas dengan ukiran yang luar biasa terkubur kira-kira tiga meter di dalam tanah. Peristiwa tersebut berlaku semasa para pekerja itu sedang menggali tanah di tapak binaan sebuah takungan air.
Barang kemas yang dijumpai itu dipercayai tertanam di sana sejak 700 tahun dahulu kerana semua perhiasan tersebut mempunyai corak ukiran abad ke-14. Antara perhiasan emas yang dijumpai itu termasuklah beberapa bentuk cincin dan butir subang, perhiasan berbentuk bujur yang bertatahkan beberapa biji permata kecil dan seutas gelang. Gelang ini mempunyai ukiran yang dipengaruhi oleh kepercayaan kaum Hindu zaman dahulu.
Hampir 60 tahun kemudian, satu usaha untuk membongkar rahsia asal usul Fort Canning Hill telah dijalankan oleh Muzium Negara Singapura. Penggalian arkeologi di beberapa buah kawasan di sekitar puncak dan lereng Fort Canning Hill telah dilakukan. Hasilnya sungguh menakjubkan dan sekali gus mengesahkan andaian bahawa sebuah istana raja Melayu pernah tersergam indah di kawasan tersebut.

# data[].attributes.body
1. Jika kamu salah seorang peserta dalam video tadi, apakah perasaan kamu? Mengapa?

2. Bagaimanakah pihak sekolah dapat menggalakkan larian rentas desa dalam kalangan para pelajar?

3. Ahli sukan di Singapura tidak diberi penghargaan yang sewajarnya. Berikan komen kamu.

# data[].attributes.body
Air merupakan salah satu sumber alam yang amat bernilai dan penting dalam kehidupan manusia. Hal ini kerana kita memerlukan air untuk memasak, mencuci, menyiram tumbuh-tumbuhan dan sebagainya. Oleh itu, jelaslah bahawa penjimatan dalam penggunaan air amat perlu.
Sebenarnya, setiap individu hanya memerlukan 50 liter air sehari untuk keperluan asas. Antara keperluan-keperluan ini termasuklah air untuk diminum serta digunakan untuk kebersihan peribadi, mandi dan menyediakan makanan. Namun, penggunaan air boleh mencapai sehingga 500 liter bagi setiap individu jika air tidak digunakan dengan cermat.
Menurut Dana Bangsa-bangsa Bersatu untuk Aktiviti Kependudukan, dunia akan kehabisan air bersih menjelang tahun 2050. Antara sebab-sebabnya termasuklah jumlah penduduk yang semakin meningkat, perubahan cuaca yang menyebabkan hujan turun tidak menentu dan simpanan air yang semakin berkurang.
Oleh itu, kita perlu memainkan peranan yang lebih aktif dalam usaha untuk menjimatkan air dan memulihara sumber-sumber air bersih. Lantas, kita harus mengubah sikap dan cara kita menggunakan air untuk memastikan sumber air mencukupi bagi generasi masa kini dan masa hadapan.

# data[].attributes.body
1. Adakah kamu gemar belajar di sudut belajar seperti yang ditayangkan dalam video tadi? Mengapa?

2. Bagaimanakah pihak sekolah dapat membantu pelajar yang tidak mempunyai sekitaran pembelajaran yang kondusif di rumah?

3. Belajar secara berkumpulan lebih efektif berbanding dengan belajar sendirian. Berikan komen kamu.

# data[].attributes.body
1. Apakah perasaan kamu setelah menonton perubahan yang dilalui oleh estet-estet perumahan dalam video ini? Mengapa?

2. Bagaimanakah estet perumahan yang ideal harus kelihatan?

3. Singapura merupakan tempat tinggal yang ideal. Berikan komen kamu.

# data[].attributes.body
1. Jika kamu sedang berjalan di sesebuah koridor seperti di dalam video ini, apakah perasaan kamu? Mengapa?

2. Bagaimanakah kita boleh menggalakkan masyarakat untuk menyertai kempen mencegah penularan penyakit seperti denggi?

3. Oleh sebab saiz Singapura yang kecil,  mengawal penularan penyakit menjadi lebih mudah. Berikan komen kamu.

# data[].attributes.body
Sebuah taman yang tidak asing lagi di Singapura ialah Kebun Bunga Singapura yang dibina pada tahun 1859. Taman ini direka bentuk oleh seorang warga Inggeris. Maka, tidak hairanlah bangunan dan landskap taman ini mempunyai pengaruh taman Inggeris.
Kebun Bunga Singapura telah memainkan peranan penting dalam usaha untuk memajukan bidang pertanian di rantau ini. Kebun Bunga Singapura pernah menjadi peneraju utama dalam bidang pembiakan bunga orkid serantau. Selain itu, satu pencapaian besar yang dirakamkan dalam sejarah Kebun Bunga Singapura ialah taman itu berjaya menjalankan
penyelidikan tentang pokok getah, yang sekali gus menjadikan pokok tersebut tanaman utama di rantau ini. Kebun Bunga Singapura turut membantu Singapura mencapai status Bandar Taman melalui kajian yang dijalankan dalam bidang botani.
Baru-baru ini, Kebun Bunga Singapura telah mencipta sejarah kerana menerima pengiktirafan sebagai Tapak Warisan Dunia UNESCO. Dengan pengiktirafan ini, lebih ramai orang dijangka akan mengunjungi Kebun Bunga Singapura. Yang jelas, Kebun Bunga Singapura akan sentiasa menjadi sebahagian daripada warisan sosial dan budaya Singapura serta taman rakyat yang disayangi oleh pengunjung.

# data[].attributes.body
1. Adakah kamu suka mengunjungi pusat beli-belah untuk membeli pakaian baharu seperti yang ditayangkan dalam video tadi? Mengapa?

2. Apakah perkara yang diberikan perhatian semasa kamu membeli pakaian baharu?

3. Pakaian yang kita pakai mencerminkan diri kita. Berikan komen kamu.

# data[].attributes.body
Dakwat merupakan sejenis cecair, pes atau serbuk yang mengandungi pigmen atau bahan pewarna. Dakwat digunakan untuk menghasilkan pelbagai hasil cetakan, termasuklah imej, teks atau rekaan. Dakwat merupakan bahan kompleks yang terdiri daripada bahan pelarut, pigmen, resin dan beberapa komponen lain.
Komponen-komponen ini mempunyai pelbagai fungsi yang tersendiri. Misalnya, pigmen dalam dakwat mengawal kepekatan dakwat. Bahan pelarut pula menentukan sama ada dakwat tersebut cepat kering atau boleh tahan lama. Secara amnya, komponen-komponen ini menentukan kualiti cetakan.
Banyak peradaban awal di seluruh dunia telah mempelopori dan menemukan pelbagai ramuan dalam penghasilan dakwat untuk kegunaan penulis dan pelukis. Sebagai contoh, sejarah penggunaan dakwat di negara China bermula sejak
kurun ke-23 Sebelum Masihi. Pada ketika itu, dakwat dihasilkan daripada bahan semula jadi seperti tumbuh-tumbuhan, serangga dan bahan mineral. Kesemua bahan ini
diekstrak dengan mudah, iaitu dengan menggunakan air sebagai bahan pelarut untuk menghasilkan dakwat yang berwarna. Dakwat ini kemudiannya disapu pada kertas dengan menggunakan berus. Seterusnya, teknologi ini berkembang apabila batang
dakwat digunakan untuk menggantikan berus.

# data[].attributes.body
1. Apakah perasaan kamu jika kamu mempunyai jiran yang baik seperti yang ditayangkan dalam video tadi? Mengapa?

2. Bagaimanakah kamu boleh menjadi jiran yang baik?

3. Ramai orang yang berpendapat bahawa rakyat Singapura tidak mengambil peduli akan jiran-jiran mereka. Berikan komen kamu.

# data[].attributes.body
Adakah kamu terlibat dalam kegiatan-kegiatan seperti yang ditayangkan dalam video ini?
Mengapa?

2. Bagaimanakah pihak sekolah dapat menekankan pentingnya melakukan kerja-kerja
kemasyarakatan kepada para pelajar?

3. Semakin ramai remaja Singapura melibatkan diri dalam kerja-kerja kemasyarakatan. Berikan komen kamu.

# data[].attributes.body
1. Pernahkah kamu meluangkan masa di tempat seperti yang ditayangkan dalam video tadi?
Terangkan.

2. Bagaimanakah kita dapat menjadikan tempat-tempat seperti ini lebih popular dalam kalangan rakyat Singapura?

3. Singapura tidak mempunyai banyak tempat menarik untuk dikunjungi. Berikan komenkamu.

# data[].attributes.body
Mutiara, sejenis permata yang diperoleh daripada tiram, dikagumi manusia sejak zaman-berzaman. Bukti-bukti arkeologi menunjukkan bahawa mumia Mesir purba dikebumikan bersama-sama koleksi mutiara mereka. Menurut sejarah pula, pahlawan-pahlawan Zaman Kelam membawa mutiara semasa berperang. Hal ini kerana mereka percaya bahawa mutiara mempunyai kuasa ajaib lantas, dapat melindungi mereka daripada bahaya. Kini, mutiara terus disukai dan dipakai oleh ramai orang bukan sahaja sebagai barang perhiasan, malah sebagai bahan penjagaan kecantikan.
Ramai orang beranggapan bahawa mutiara berbentuk bulat. Sebenarnya, mutiara dalam keadaan aslinya terdiri daripada bermacam-macam bentuk, warna dan saiz. Gred mutiara yang terbaik sudah tentulah mahal harganya. Sebagai contoh, mutiara asli yang berwarna hitam. Hal ini kerana mutiara tersebut sukar ditemui. Oleh itu, terhasillah pembiakan tiram untuk mendapatkan mutiara biakan.
Mutiara asli bernilai tinggi dan tidak mampu dimiliki oleh setiap orang.
Lantas, ramai pereka aksesori menggunakan mutiara biakan dan mutiara tiruan untuk dijadikan perhiasan agar setiap wanita boleh menggayakannya. Warna mutiara yang keputih-putihan, kelabu atau merah jambu sesuai dipadankan dengan semua warna pakaian.

# data[].attributes.body
1. Setelah menonton video tadi, bolehkah kamu mengongsi sesuatu yang kamu suka tentang sukan ini?

2. Apakah yang dapat dilakukan untuk mempromosikan sukan polo air kepada pelajar yang kurang meminati sukan ini?

3. Untuk memenangi lebih banyak pingat bagi Singapura, kita harus mengambil lebih ramai bakat asing dalam bidang sukan. Berikan komen kamu.

# data[].attributes.body
1. Jika kamu salah seorang remaja yang menyertai aktiviti yang ditayangkan dalam video tadi, apakah perasaan kamu? Mengapa?
2. Bagaimanakah pihak sekolah dapat memupuk kreativiti dalam diri para pelajar?
3. Rakyat Singapura kreatif. Berikan komen kamu.

# data[].attributes.body
Kepercayaan terhadap petua ataupun amalan tradisional begitu menebal lebih-lebih lagi dalam masyarakat Melayu. Sebagai contoh, sering kali apabila seseorang itu tersedu, dia dikatakan akan membesar lagi. Biasanya, perkara ini dikaitkan dengan kanak-kanak. Ada orang percaya bahawa dengan menampal cebisan kertas atau tisu yang dibasahkan pada dahi, sedu itu akan hilang.
Begitu juga kepercayaan bahawa apabila kepala terhantuk atau kepala diketuk oleh orang lain, perlu dirawat dengan mengetuk dagu beberapa kali. Hal ini dilakukan untuk mengelakkan orang yang terhantuk atau diketuk kepalanya itu menjadi bodoh atau kurang cerdik. Jika seseorang tercekik tulang ikan pula, ada beberapa petua untuk menyembuhkannya. Antaranya termasuklah mengetuk jari pada mangkuk yang diletakkan di atas kepala dan makan nasi yang dikepalkan.
Disebabkan terlalu banyak petua dan kepercayaan yang walaupun mujarab tetapi tidak disahkan dengan kajian saintifik, ahli sains perubatan perlu meneliti kesan
setiap petua yang diamalkan itu. Hal ini dikatakan demikian kerana mungkin wujud kesan sampingan akibat pengamalan petua itu. Kita juga hendaklah berhati-hati dan tidak sewenang-wenangnya mengamalkan sesuatu petua.

# data[].attributes.body
1.Adakah kamu suka mengambil bahagian dalam aktiviti sukan seperti yang ditayangkan dalam video tadi? Mengapa?

2. Bagaimanakah kita dapat memastikan keselamatan para peserta dalam aktiviti sukan sedemikian?

3. Personaliti sukan yang berjaya merangkul pingat harus diberi ganjaran berbentuk wang. Berikan komen kamu.

# data[].attributes.body
Dengan berlandaskan pengetahuannya, kaunselor di sekolah melaksanakan tugas untuk
membimbing pelajar menangani sebahagian daripada masalah yang dialami. Namun, ramai yang beranggapan bahawa kaunselor berperanan untuk menyelesaikan masalah pelajar. Hal ini tidak benar. Sebenarnya, kaunselor akan memberikan perspektif yang
berbeza dan saranan kepada pelajar agar mereka dapat membuat pilihan yang terbaik
untuk menyelesaikan masalah yang dihadapi.
Sehubungan dengan itu, para ibu bapa dan pelajar tidak seharusnya menganggap bahawa seseorang pelajar yang berjumpa dengan kaunselor merupakan individu yang bermasalah. Hakikatnya, perbincangan antara seorang pelajar dengan kaunselor tidak terhad kepada masalah yang dihadapi oleh pelajar tersebut. Kaunselor turut menyentuh perkara-perkara lain seperti membantu pelajar dalam pemilihan kursus dan mengenal pasti kekuatan dan kelemahan yang ada dalam diri mereka.
Yang jelas, melalui sesi kaunseling, kaunselor boleh memupuk nilai murni dan membentuk
pembangunan diri pelajar dari segi mental, emosi dan tingkah laku. Secara tidak langsung, hal ini dapat membantu pelajar merealisasikan potensi yang ada dalam diri
mereka.

# data[].attributes.body
Bilangan masyarakat yang menguasai bahasa asing semakin meningkat. Sememangnya,
mempelajari bahasa asing membawa manfaat kepada seseorang.
Apabila seseorang itu menguasai bahasa asing, dia mudah berkomunikasi dengan orang
lain. Sebagai contoh, seseorang yang boleh berbahasa Perancis dapat berinteraksi dengan penduduk tempatan tanpa sebarang masalah apabila dia melancong ke negara yang menggunakan bahasa tersebut.
Di samping itu, keupayaan seseorang untuk berbahasa asing membolehkannya memperoleh maklumat dengan lebih berkesan. Contohnya, seseorang boleh
mendapatkan maklumat melalui bahan bacaan dalam bahasa asing yang difahaminya tanpa bergantung pada bahan yang diterjemahkan.
Kebolehan berbahasa asing juga membuka peluang pekerjaan yang lebih luas. Pada zaman ini, majikan lebih cenderung menggaji pekerja yang mampu menguasai lebih
banyak bahasa. Cara ini kemudahkan pihak majikan menghantar pekerja tersebut
bekerja di luar negara dan berurusan dengan pelanggan.
Kesimpulannya, seseorang harus sedar bahawa penguasaan bahasa asing mendatangkan pelbagai manfaat. Malah, penguasaan bahasa asing boleh dianggap sebagai satu kemahiran penting untuk kekal maju dalam kehidupan.

# data[].attributes.body
Akhir-akhir ini, semakin ramai orang menceburi bidang sukan. Bidang ini bukan sahaja dapat melahirkan generasi yang cergas dan cerdas, bahkan telah menjadi satu alat
integrasi dalam sesebuah negara. Sehubungan dengan itu, pemerintah Singapura
menggalakkan semua golongan masyarakat untuk melibatkan diri dalam bidang sukan agar dapat menjalani kehidupan yang lebih sihat.
Kini, pemerintah Singapura telah membina banyak prasarana sukan. Usaha ini memberikan peluang kepada setiap anggota masyarakat termasuk golongan kurang upaya
untuk bersukan. Prasarana tersebut diharapkan dapat memupuk minat masyarakat untuk mengamalkan gaya hidup aktif. Contohnya, taman kecergasan dibina di estet-estet
perumahan untuk memudahkan para penduduk bersenam dan beriadah.
Di samping itu, pemerintah turut memperbanyak pertandingan sukan di pelbagai peringkat
untuk memberikan peluang kepada golongan muda mengasah bakat mereka. Malahan, pertandingan ini juga akan mewujudkan persaingan dalam kalangan mereka untuk menjadi atlet yang terbaik. Atlet yang berjaya dalam pertandingan akan diberi bimbingan supaya
mereka dapat memaksimumkan potensi mereka dalam bidang sukan.

# data[].attributes.body
Pada April 2018, Taman Haiwan Singapura terpaksa mengucapkan selamat tinggal kepada beruang kutub kesayangan negara, Inuka. Keputusan yang sukar ini diambil atas dasar ihsan dan kemanusiaan setelah keadaan kesihatan Inuka semakin merosot.
27 tahun yang lalu, Inuka dilahirkan di Taman Haiwan Singapura. Inuka merupakan beruang kutub pertama yang dilahirkan dalam persekitaran tropika. Sepanjang hayat Inuka, beruang kutub kesayangan negara ini telah menghiburkan ramai pengunjung dengan pelbagai aksi menarik.
Sebagai tanda mengingati pemergian Inuka, satu upacara penghormatan telah diadakan.
Taman Haiwan Singapura juga turut menyiapkan tembok penghormatan untuk membolehkan orang ramai merakamkan ucapan terakhir mereka kepada Inuka.
Selain itu, buku kanak-kanak tentang Inuka telah diterbitkan. Buku tersebut menyingkap
kehidupan Inuka selama hampir tiga dekad di Taman Haiwan Singapura. Hasilnya, ingatan masyarakat Singapura terhadap Inuka akan terpahat dalam minda mereka. Dengan adanya buku ini juga, generasi muda tidak akan terlepas peluang untuk mengenali
beruang kutub ini.
Yang pasti, Inuka telah meninggalkan kesan mendalam dan akan terus diabadikan
dalam hati masyarakat Singapura.

# data[].attributes.body
1. Sekiranya kamu pelanggan yang tidak mendapat tempat duduk di dalam restoran seperti yang ditayangkan dalam video tersebut, apakah perasaan kamu?
Mengapa?

2. Mengapakah ramai pelajar suka belajar di restoran makanan segera dan bukan di  perpustakaan?

3. Para pelajar patut dilarang belajar di restoran makanan segera. Berikan komen kamu.

# data[].attributes.body
1. Apakah yang akan kamu lakukan sekiranya kamu mempunyai kawan yang selalu tidak menepati masa seperti yang ditayangkan dalam video tersebut? Mengapa?

2. Bagaimanakah pihak sekolah dapat menggalakkan pelajar untuk menepati masa?

3. Seseorang yang tidak menepati masa akan rugi. Berikan komen kamu.

# data[].attributes.body
1. Pernahkah kamu bertemu dengan warga emas yang mengamalkan gaya hidup
aktif seperti warga emas yang diketengahkan dalam video tersebut? Jelaskan.

2. Sarankan cara-cara yang boleh dilakukan oleh masyarakat untuk menggalakkan warga emas agar mengamalkan gaya hidup aktif.

3. Warga emas ibarat permata dalam keluarga. Berikan komen kamu.

# data[].attributes.body
1. Apakah yang akan kamu lakukan sekiranya kamu mempunyai kawan yang sering membazirkan air dan elektrik seperti yang ditayangkan dalam video tersebut?
Mengapa?

2. Selain cara-cara yang dipaparkan dalam video tersebut, apakah cara-cara yang boleh kita lakukan untuk menjimatkan air dan elektrik?

3. Mempunyai sumber semula jadi yang terhad merupakan ancaman besar kepada Singapura. Berikan komen kamu.